CELEX: C2007/095/100
Language: da
Date: 2007-04-28 00:00:00
Title: Sag T-62/07 P: Appel iværksat den 28. februar 2007 af Kommissionen for De Europæiske Fællesskaber til prøvelse af dom afsagt den 13. december 2006 af Retten for EU-personalesager i sag F-17/05, de Brito Sequeira Carvalho mod Kommissionen

28.4.2007   
            
            
               DA
            
            
               Den Europæiske Unions Tidende
            
            
               C 95/50
            
         Appel iværksat den 28. februar 2007 af Kommissionen for De Europæiske Fællesskaber til prøvelse af dom afsagt den 13. december 2006 af Retten for EU-personalesager i sag F-17/05, de Brito Sequeira Carvalho mod Kommissionen
   (Sag T-62/07 P)
   (2007/C 95/100)
   Processprog: fransk
   Parter
   
      Appellant: Kommissionen for De Europæiske Fællesskaber (ved D. Martin, som befuldmægtiget, og avocat C. Falmagne)
   
      Den anden part i appelsagen: José Antonio de Brito Sequeira Carvalho
   Appellantens påstande
   
               —
            
            
               Ophævelse af den af Retten for EU-personalesager afsagte dom af 13. december 2006 i sag F-17/05.
            
         
               —
            
            
               Kommissionen frifindes i det af José Antonio de Brito Sequeira Carvalho anlagte søgsmål.
            
         
               —
            
            
               Hver part bærer sine egne omkostninger i appelsagen og i sagen for Retten for EU-personalesager.
            
         Anbringender og væsentligste argumenter
   Ved dom af 13. december 2006 i sag F-17/05, de Brito Sequeira Carvalho mod Kommissionen, gav Retten for EU-personalesager delvist sagsøgeren i første instans medhold i det af ham anlagte søgsmål og annullerede Kommissionens afgørelse af 13. juli 2004 om at nægte sagsøgeren adgang til Kommissionens bygninger samt afgørelserne om at forlænge sagsøgerens beordrede sygeorlov.
   Kommissionen har støttet appellen dels på den omstændighed, at Retten har truffet afgørelse ultra petita ved at annullere Kommissionens afgørelse af 13. juli 2004 om at nægte sagsøgeren adgang til Kommissionens bygninger, dels på den omstændighed, at den appellerede dom har tilsidesat fællesskabsretten. Kommissionen har anført, at Retten har forvansket sagens faktiske omstændigheder, at den har begået en retlig fejl ved fortolkningen af forpligtelsen til at begrunde en afgørelse og har tilsidesat vedtægtens artikel 59, stk. 1, femte afsnit. Kommissionen har desuden anført, at Retten ved den i den appellerede dom anførte fortolkning af vedtægtens artikel 59, stk. 5, forvansker den opmandsprocedure, som fastsættes heri.